Xbox Series X/S

Τα Xbox Series X και Series S είναι οι κονσόλες που αναπτύχθηκαν και κυκλοφόρησαν στις 10 Νοεμβρίου του 2020 από τη Microsoft. Είναι διάδοχοι του Xbox One και θεωρούνται ανταγωνιστές του PlayStation 5, που κυκλοφόρησε στις 12 Νοεμβρίου του 2020.

 Ιστορία 
Οι φήμες για νέες κυκλοφορίες κονσολών (υπό το κωδικό όνομα Scarlett) από τη Microsoft ξεκίνησαν τον Μάρτιο του 2019 και αφορούσαν ένα ανώτερο ("Anaconda") και ένα κατώτερο μοντέλο ("Lockhart") κονσόλας. Η εταιρεία αποκάλυψε το Xbox Series S στις 8 Σεπτεμβρίου του 2020, μέσω του Twitter.

 Κατασκευή 
μικρογραφία|Η κονσόλα Xbox Series X

 Xbox Series X 
Θεωρείται ανώτερη της S εκδοχής. Ο επικεφαλής του Xbox, Φιλ Σπένσερ, δήλωσε ότι η Microsft έχει ως προτεραιότητα το υψηλό frame rate και τους γρήγορους χρόνους φορτώματος των παιχνιδιών έναντι της υψηλής ανάλυσης. Το Series X το καταφέρνει αυτό μέσω των καλύτερα ταιριασμένων ικανοτήτων της κεντρικής μονάδας επεξεργασίας (CPU) και της μονάδας επεξεργασίας γραφικών (GPU). Συγκριτικά με το Xbox One X, η CPU είναι τέσσερις φορές και η GPU δύο φορές πιο δυνατή.

Μια λευκή έκδοση του Xbox Series X χωρίς Blu-ray drive εμφανίστηκε μετά από έντονη φημολογία αρκετών μηνών, αλλά προς το παρόν δεν υπάρχει καμία επίσημη επιβεβαίωση για το αν και πότε θα κυκλοφορήσει.

 Xbox Series S 
μικρογραφία|Η κονσόλα Xbox Series S
Το Xbox Series S συγκρίνεται με το Xbox Series X από άποψη κατασκευής, όπως το Xbox One S με το Xbox One X, αλλά έχει μικρότερη επεξεργαστική δύναμη. Ενώ τρέχει με την ίδια CPU σε ελαφρώς αργότερες συχνότητες, χρησιμοποιεί πιο αργή CPU, μια custom RDNA2 20 CUs στα 1.55 GHz για 4 TFLOPS, σε αντίθεση, με τα 12 TFLOPS του Series X. Βγαίνει με 10 GB RAM, με τα 8 GB να τρέχουν στα 224 GB/s για χρήση κυρίως από το σύστημα των γραφικών και τα άλλα 2 GB να τρέχουν στα 56 GB/s και χρησιμεύουν σε άλλες υπολογιστικές λειτουργίες, και μια μνήμη 512 GB SSD με raw διεκπεραιωτικότητα είσοδο/έξοδο throughput of 2.4 GB/s. Δεν περιλαμβάνει οπτικό drive, οπότε όλα τα παιχνίδια και το λογισμικό πρέπει να αποκτηθούν μέσω του Microsoft Store. Είναι καθορισμένο να τρέχει παιχνίδια θεωρητικά σε 1440p, με υποστήριξη 4K upscaler, σε 60 καρέ ανά δευτερόλεπτο, αλλά μπορεί να φτάσει μέχρι και τα 120 καρέ σε αυτή την ανάλυση. Αρχική τιμή πώλησης είναι τα $299.99. Επιλεγμένα παιχνίδια μπορούν να υποστηρίζουν εγγενή 4K ανάλυση στο Series S, όπως το Ori and the Will of the Wisps (2020). Κατά τα άλλα, η κονσόλα έχει τις ίδιες λειτουργίες με το Xbox Series X, συμπεριλαμβανομένων των port, των πακέτων επέκτασης και την υποστήριξη παιχνιδιού.

 Υποδοχή 

 Προβλήματα απόδοσης στο Xbox Series S 
Η Microsoft προέτρεψε τους κατασκευαστές να αναπτύξουν παιχνίδια που θα κυκλοφορήσουν τόσο στο Series X όσο και στο Series S με ισοτιμία χαρακτηριστικών σε λειτουργία. Ωστόσο, η χωρητικότητα του Xbox Series S περιορίζει τα χαρακτηριστικά που μπορούν να υπάρχουν στο εκάστοτε παιχνίδι. Τον Μάρτιο του 2023, η Remedy, η κατασκευάστρια εταιρεία του παιχνιδιού Control, δήλωσε ότι το σύστημα με τις χαμηλότερες προδιαγραφές (δηλαδή το Xbox Series S) υπαγορεύει τις λειτουργίες που θα υπάρχουν στα παιχνίδια επειδή τα παιχνίδια πρέπει να μπορούν να τρέχουν στην πιο αδύναμη κονσόλα, καθώς και ότι η βελτιστοποίηση δεν είναι τόσο απλή όσο η μείωση της ανάλυσης και της ποιότητας υφής. Ο Σπένσερ δήλωσε ότι το co-op split-screen είναι ένας τομέας τον οποίο ορισμένα παιχνίδια, όπως το Forza, δεν μπορούν να αξιοποιήσουν στο Series S, και έτσι η Microsoft έχει περιορίσει τις δυνατότητες αυτές στα δικά της παιχνίδια.

 Παραπομπές 

 Εξωτερικοί σύνδεσμοι 

 Επίσημη ιστοσελίδα

Κατηγορία:Microsoft
Κατηγορία:Xbox
Κατηγορία:Κονσόλες βιντεοπαιχνιδιών
Κατηγορία:Οικιακές κονσόλες βιντεοπαιχνιδιών
Κατηγορία:Κονσόλες βιντεοπαιχνιδιών ένατης γενιάς